Psalms 126 - Heilige Bybel [Afrikaanse Bybel 1933/1953]
'n Bedevaartslied. Toe die HERE die lot van Sion verander het, was ons soos die wat droom.
Toe is ons mond gevul met gelag en ons tong met gejubel; toe het hulle onder die heidene gesê: Die HERE het groot dinge aan hierdie mense gedoen.
Die HERE het groot dinge aan ons gedoen: ons was bly!
o HERE, verander ons lot soos waterstrome in die Suidland.
Die wat met trane saai, sal met gejubel maai.
Hy loop aldeur en ween en dra die saadkoring; hy sal sekerlik kom met gejubel en sy gerwe dra. Gedagte vir die dag: Die juk van Jesus (2) - Maroela Media
Teks: Mt. 11: 28, 29+30: “Kom na My toe, almal wat uitgeput en oorlaai is, en Ek sal julle rus gee. Neem my juk op julle… My juk is sag en my las is lig.”
Waarom sou Jesus vir mense wat alreeds worstel met ŉ juk wat hulle seermaak, nooi om ŉ ander juk op hulle te neem? Die verskil kom in by die woordjie “My.” Jesus se juk is anders. Sy juk is sag.
Nou sê Jesus: “Neem my juk op julle… My juk is sag en my las is lig.” ŉ Mens kan nou vra: Hoe kan ŉ juk “sag” wees? Dit word immers van hout gemaak? Die woord in die grondtaal kan met die volgende woorde vertaal word: Sag, aangenaam, genadig, vriendelik, gemaklik of pasgemaak. Miskien sal laasgenoemde die beste reg laat geskied aan die woorde van Jesus as Hy sê dat Sy juk sag is – pasgemaak, “tailor-made”.
Daar is ŉ legende uit die vroeë kerk, wat weliswaar nie deel van die Bybel is nie, maar wat ek goed kan glo. Dit lui naamlik dat Jesus bekend was as die beste jukmaker in Galilea. Waarom sê ek dat ek dit kan glo? Ons lees in Mk. 6: 3 dat Jesus ŉ timmerman was voordat Hy met Sy publieke bediening begin het. Verder glo ek dat alles wat Jesus gedoen het, die beste was. Ons weet ook dat jukke een van die produkte van ŉ skrynwerker was. Daarom sal dit my nie verbaas dat Jesus bekend was as die beste jukmaker in Galilea nie.
Ek kan my nogal voorstel dat daar bokant Jesus en Sy pa Josef se skrynwerkerswinkel in Nasaret ŉ inskripsie was – “My jukke pas volmaak.” Sy jukke het perfek op elke os gepas.
Dis wonderlik dat God dit so beskik het dat Sy Seun jukke vir osse sou maak voordat Hy mense sou bedien en help.
Gebed: Jukmaker van Nasaret, ek wil U juk dra. Amen.
Gedagte vir die dag: Die juk van Jesus (3)